Neuvoston asetus (ETY) N:o 2011/89, annettu 19 päivänä kesäkuuta 1989, tavarakaupan muodollisuuksien yksinkertaistamista koskevan yleissopimuksen liitteen II muuttamisesta tehdyn muodollisuuksien yksinkertaistamista käsittelevän ETY-EFTA-sekakomitean päätöksen N:o 1/89 soveltamisesta sekä yhteisestä passitusmenettelystä 20 päivänä toukokuuta 1987 tehdyn yleissopimuksen liitteiden I, II ja III muuttamisesta tehdyn yhteistä passitusta käsittelevän ETY-EFTA-sekakomitean päätöksen N:o 1/89 soveltamisesta



Virallinen lehti nro L 200 , 13/07/1989 s. 0001 - 0002

Suomenk. erityispainos Alue 2 Nide 7 s. 0061

Ruotsink. erityispainos Alue 2 Nide 7 s. 0061



NEUVOSTON ASETUS (ETY) N:o 2011/89, annettu 19 päivänä kesäkuuta 1989, tavarakaupan muodollisuuksien yksinkertaistamista koskevan yleissopimuksen liitteen II muuttamisesta tehdyn muodollisuuksien yksinkertaistamista käsittelevän ETY-EFTA-sekakomitean päätöksen N:o 1/89 soveltamisesta sekä yhteisestä passitusmenettelystä 20 päivänä toukokuuta 1987 tehdyn yleissopimuksen liitteiden I, II ja III muuttamisesta tehdyn yhteistä passitusta käsittelevän ETY-EFTA-sekakomitean päätöksen N:o 1/89 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välisen tavarakaupan muodollisuuksien yksinkertaistamista koskevan yleissopimuksen(1) 11 artiklan 3 kohdassa annetaan yleissopimuksella perustetulle sekakomitealle toimivalta hyväksyä päätöksellä yleissopimuksen liitteisiin tehtävät muutokset, tämä sekakomitea on päättänyt muuttaa tiettyjä yleissopimuksen liitteen II määräyksiä, näistä muutoksista määrätään sekakomitean päätöksessä N:o 1/89; on tarpeen toteuttaa mainitun päätöksen täytäntöönpanon edellyttämät toimenpiteet, Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välisen yhteistä passitusmenettelyä koskevan yleissopimuksen(2) 15 artiklan 3 kohdassa annetaan toisaalta yleissopimuksella perustetulle sekakomitealle toimivalta hyväksyä päätöksellä tietyt yleissopimuksen liitteisiin tehtävät muutokset, tämä sekakomitea on päättänyt muuttaa ja mukauttaa tiettyjä yleissopimuksen liitteen I, II ja III määräyksiä, ja näistä muutoksista ja mukautuksista määrätään sekakomitean päätöksessä N:o 1/89; on tarpeen toteuttaa mainitun päätöksen täytäntöönpanon edellyttämät toimenpiteet, ON ANTANUT TÄMÄN ASETUKSEN: 1 artikla Yhteisössä sovelletaan tavarakaupan muodollisuuksien yksinkertaistamista koskevan yleissopimuksen liitteen II muuttamisesta 3 päivänä toukokuuta 1989 tehtyä muodollisuuksien yksinkertaistamista käsittelevän ETY-EFTA-sekakomitean päätöstä N:o 1/89. Päätöksen teksti on tämän asetuksen liitteenä. 2 artikla Yhteisössä sovelletaan 20 päivänä toukokuuta 1987 tehdyn yhteistä passitusmenettelyä koskevan yleissopimuksen liitteiden I, II ja III muuttamisesta 3 päivänä toukokuuta 1989 tehtyä yhteistä passitusta käsittelevän ETY-EFTA-sekakomitean päätöstä N:o 1/89. Päätöksen teksti on tämän asetuksen liitteenä. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä kesäkuuta 1989. Neuvoston puolesta Puheenjohtaja C. SOLCHAGA CATALAN (1) EYVL N:o L 134, 22.5.1987, s. 2 (2) EYVL N:o L 226, 13.8.1987, s. 1